Афанасий Фет
При камината

Превод от руски: Никола Фурнаджиев, —

chitanka.info

Играе в тъмната камина

прозрачно пламъчето пак.

Тъй пеперудка ясносиня

трепти над аления мак.

Пак спомени като кервани

нахлуват в стихналата гръд

и образи неразгадани

от пепелището растат.

Тъга и радост са в сърцето

и лъже то, че не държи

за преживяното, което

го кара още да тъжи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.